# Tomàs Ferrandis Moscardó

Tomàs Ferrandis Moscardó (Xeresa, 22 d'agost de 1972) va ser alcalde de la seva localitat natal entre 2007 i 2019 pel Bloc Nacionalista Valencià i posteriorment Compromís. Va ser president de la Mancomunitat de La Safor entre 2017 i 2019. És diplomat en Informàtica per la Universitat Politècnica de València i professor tècnic d'informàtica.
En 1999 encapçalà la llista del Bloc. En 2003 incrementà la presència d'1 a 3 regidors nacionalistes valencians. El 2007 guanyà per primera vegada amb majoria absoluta (6 d'11 regidors), el 2011 incrementà en 1 regidor la majoria absoluta, mantenint-la en 7 en les eleccions municipals del 2015, revalidant l'alcaldia. Una de les actuacions que va dur a terme com alcalde va ser el litigi contra Adif per tal que es suprimira el pas a nivell de la via del tren, fet que finalment va aconseguir. Es va construir un pont sobre la via del tren, que posteriorment va incorporar un carril bici per unir, amb aquest mitjà de transport, el nucli de població amb la platja. El 2017 va ser nomenat president de la Mancomunitat de La Safor.
El 2019 es va retirar de la política local, apareixent com a suplent de la llista local i donant pas a la candidata Anna Isabel Peiró Canet, qui va repetir l'últim resultat electoral del seu antecessor. Prèviament, però, es va presentar a les primàries per a les Corts Valencianes, però posteriorment va renunciar a formar part de la llista autonòmica.
Posteriorment va col·laborar a impulsar una iniciativa que, sota el nom de "Construir la sostenibilitat", pretenia fomentar que els ajuntaments desenvolupessin una ordenança pròpia sobre gestió dels residus procedents de la construcció i demolició. També ha estat involucrat en altres entitats, com la Xarxa de Ciutats Valencianes Ramon Llull, de la que en fou president. Va ser conseller nacional del Bloc Nacionalista Valencià i membre del corrent intern Bloc i País, així com nomenat el 2011 president de l'Assemblea de Regidors Nacionalistes, des d'on va representar a Compromís-Bloc a la Federació Valenciana de Municipis i Províncies.

## Referències

* ↑ ««En Xeresa ya no hay oposición, es el momento de dar el salto autonómico»» (en castellà). Las Provincias, 28-02-2019. [Consulta: 18 maig 2024].
* ↑ «L'alcalde de Xeresa deixa la política local per a ser candidat en les primàries de Compromís - Diari Serpis». Diari Serpis, 04-02-2019. [Consulta: 18 maig 2024].
* 1 2 3 «Tomàs Ferrandis no repite en Xeresa y aspira a la lista de Compromís a Les Corts» (en castellà). Saforguia, 06-02-2019. [Consulta: 17 maig 2024].
* ↑ Álvarez Casanova, Toni. «Un juzgado abre una causa contra Adif por no ejecutar el paso a nivel de Xeresa» (en castellà). Levante, 12-05-2018. [Consulta: 17 maig 2024].
* ↑ «El Gobierno central mejorará el puente sobre la vía del tren de Xeresa con un carril ciclopeatonal» (en castellà). Saforguia, 07-07-2023. [Consulta: 17 maig 2024].
* ↑ Safor, Cope Onda Naranja «Tomàs Ferrandis, nuevo presidente de la Mancomunitat» (en castellà). Onda Naranja. Arxivat de l'original el 2018-01-30 [Consulta: 30 gener 2018].
* ↑ ESCRIHUELA, R. ««Nueva generación» para la lista de Compromís en Xeresa» (en castellà). Las Provincias, 02-05-2019. [Consulta: 17 maig 2024].
* ↑ «Tomás Ferrandis no optará a la alcaldía» (en castellà). Las Provincias, 05-02-2019. [Consulta: 17 maig 2024].
* ↑ «Ferrandis presenta la propuesta de ordenanza para regular los residuos de la construcción» (en castellà). Saforguia, 19-09-2019. [Consulta: 17 maig 2024].
* ↑ E.Castellano. «L'alcalde de Xeresa nou president de la Xarxa de Ciutats Valencianes Ramon Llull - 20 nov 2012». El Punt Avui, 08-09-2021. [Consulta: 18 maig 2024].
* ↑ «Assemblea de la Xarxa de Ciutats Valencianes Ramon Llull». Cronologia | Enciclopèdia.cat, 26-11-2016. Arxivat de l'original el 2022-07-02. [Consulta: 18 maig 2024].
* ↑ «Tomàs Ferrandis elegit president de l'Assemblea de Regidors Nacionalistes - 15 oct 2011». El Punt Avui, 15-11-2011. [Consulta: 18 maig 2024].